fr hu hu hu hu hu hu hu hu hu hu en hu hu hu hu hu en hu hu hu en hu sk hu hu tr hu hu hu en es hu sv hu es en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu en en de en en de hu en en de en hu fr en en hu fr hu en en fr hu en hu en en en en en hu en he fr hu en nl fr es hu fr en fr en en es en en en fr fr ja en hu en en hu en en es fr en en hu hu hu hu hu hu en en hu hu en en hu it hu en hu it en hu hu it hu en hu hu it en fr hu fr hu en en hu fr en en hu fr en en hu it en hu hu it en hu hu fr en en hu fr en en hu fr en tr hu fr hu en hu hu de en it hu fr en de hu en en zh hu en en en hu en en en hu fr hu en en hu fr en en hu fr hu en en hu fr en en hu fr es en hu fr en en hu fr hu en hu hu it hu ca en hu fr en en hu fr en en hu en en hu hu en en hu fr en en hu en hu en en hu en en de hu fr hu en hu hu fr en en hu fr hu en en hu fr en en hu fr en en hu fr en en hu hu hu hu hu hu fr es hu fr en hu fr en hu hu hu hu sk hu hu fr hu hu hu hu fr hu hu hu hu fr en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu
Bennet Evan „Ben” Miller (London, 1966. február 24. –)[1] angol színész, humorista, rendező, forgatókönyvíró. Az Armstrong és Miller humoristaduó tagjaként az azonos nevű szkeccs-műsorokban vált ismertté.
1966. február 24. (56 éves)
A Wikimédia Commons tartalmaz Ben Miller témájú médiaállományokat.
1 Korai évei és tanulmányai
Miller Londonban született és a Cheshire-i Nantwich-ban nevelkedett. Apai nagyapja litván származású szabó volt, aki a londoni East End-en lakott.[2] Apja, Michael Miller amerikai irodalmat tanított a Birminghami City Egyetemen, walesi származású anyja, Marion angolt tanított a South Cheshire College-en.[2] Két húga van, Leah és Bronwen.
Középiskolai tanulmányait a Nantwich-i Malbank School and Sixth Form College-ban végezte, majd a Cambridge-i Egyetemen működő St Catharine's College keretein belül természettudományi előadásokat hallgatott. Egyetemi évei alatt a színjátszókör tagja volt, és együtt játszott Rachel Weisz színésznővel is, aki ebben az időben a barátnője is volt.[3][4] Alapfokú tanulmányainak elvégzése után is az egyetemen maradt, hogy megszerezze a PhD-fokozatot. A szilárdtestfizika témakörébe tartozó doktori tézisének címe: „Novel quantum effects in low-temperature quasi-zero-dimensional mesoscopic electron systems” (magyarul: Új kvantumhatások alacsony hőmérsékletű kvázi-zéródimenziós mezoszkopikus elektronrendszerekben) volt, azonban színészi karrierje miatt nem fejezte be tudományos dolgozatát.[5][6]
A humorszakma iránti érdeklődése akkor kezdődött, amikor egy barátja megkérte, hogy segítsen neki az éppen Cambridge-ben tartott Országos Diákszínjátszó Fesztivál (National Student Drama Festival) zsűritagjai körüli teendőkben.[7] Már befejezte alaptanulmányait, amikor 1989-ben csatlakozott az egyetem amatőr színjátszó társulatához, a Footlights-hoz, ahol olyan későbbi hírességek voltak kollégái, mint Andy Parsons, David Wolstencroft vagy Sue Perkins.[8]
Miller, miután a doktori tanulmányok megszakítása mellett döntött, Londonba költözött, hogy elindítsa humorista karrierjét.[9] 1992-ben a TBA Sketch Comedy Group-nál ismerte meg az ugyancsak Cambridge-ben végzett Alexander Armstrong-ot, majd 1994-ben az Edinburgh Fringe-en előadták első közös műsorukat. 1996-ban újra felléptek, amit Perrier Comedy Award-jelöléssel díjazott a szakma.[10]
Az egyre sikeresebb duó végül egy televíziós műsort kapott Armstrong and Miller címmel, amely 1997-től 2001-ig volt műsoron a Paramount Comedy Channel (a brit Comedy Central elődje) és a Channel 4 csatornákon. 1998-ban azonos címmel indult az első rádióműsoruk is a BBC Radio 4-en. A rádióműsorban számos televíziós szkeccs és karakter is szerepelt. Egy hatéves szünet után a Hattrick Productions megvásárolta a tévéműsort, és a humorduó The Armstrong and Miller Show (Armstrong és Miller show) címmel újra adásba került.[11] 2008-ban egy újabb rádióműsoruk is indult Children's Hour with Armstrong and Miller (kb. Gyerekóra Armstronggal és Millerrel) címmel.[12]
2001-ben szerepelt Steve Coogan első játékfilmjében, a Széfbe zárt igazságban.[13] 2003-ban a Rowan Atkinson által megformált címszereplő társát, Bough-t alakította a Johnny English című vígjátékban. 2004-ben az Én és a hercegem című alkotásban volt látható. 2004 és 2005 között több BBC-sorozatban szerepelt, így A pánik hete című műsorban Sarah Alexander oldalán volt látható. 2006-ban került adásba a sorozat háromrészes karácsonyi különkiadása a The Worst Christmas of My Life. 2007-ben James Lester belügyminisztériumi hivatalnokot alakította az ITV Őslények kalandorai című sci-fi-sorozatában és Mr. Jonathan szerepét játszotta a Razzle Dazzle: A Journey into Dance című ausztrál filmben.[7]
2006-ban Miller rendezte a Saxondale című sorozat pilot epizódját. A Steve Coogan főszereplésével készült sorozatot a BBC sugározta. Miller és Alexander Armstrong közösen megalapították a Toff Media produkciós céget.[14]
Miller a szinkronhangja az egykori ITV Digital csatornát, illetve jelenleg a PG Tips teamárkát reklámozó plüssmajomnak, Monkey-nak is.[15] 2008-ban Jonathan Pope televíziós producert alakította Tony Jordan Moving Wallpaper című sorozatában, amely az ITV1-en futott. Ugyanabban az évben a Thank God You're Here című improvizációs sorozatban is látható volt. 2010-ben játékfilm-rendezőként is bemutatkozott a Huge című alkotásával. 2011-ben a Gielgud Theatre színpadán Louis Harvey szerepében volt látható a Betörő az albérlőm alapján készült színdarabban.
2012-ben It's Not Rocket Science címmel megjelentette könyvét, melyben humorosan ír a tudományról.[5] Több televíziós műsor vendége is volt, illetve a British Comedy Awards gáláján Alexander Armstrong-gal lépett fel.
2011-től 2014-ig, a harmadik évad első epizódjáig, a BBC Halál a paradicsomban című sorozatában alakította Richard Poole nyomozót.[16] A harmadik évad gyártását már megrendelte a csatorna, azonban 2013 áprilisában bejelentették Ben Miller kilépését a sorozatból. Helyét Kris Marshall vette át.[17][18]
A kilépés indokaként Miller személyes okokat említett: „Az életben csak egyszer adódó munka volt, de úgy éreztem, hogy logisztikailag egyszerűen nem tudom folytatni. (...) A személyes körülményeim csak bonyolulttá tették, de mindig hiányozni fog. Szeretem itt.”[19] Miller felesége a sorozat felvételeinek megkezdésekor tudta meg, hogy várandós gyermekükkel. A távolság miatt nehéz volt fenntartani családjával való kapcsolatát, és ezért úgy döntött, hogy inkább több időt tölt újszülött fiával.[19]
2014-ben Billy Connolly és David Tennant oldalán szerepelt a What We Did on Our Holiday című filmben.
2013-ban Nancy Carroll-al és Diana Vickers-szel Dan Patterson és Colin Swash The Duck House című színdarabban volt látható, melyben Robert Houston munkáspárti képviselőt alakította.[20] A politikai szatíra a 2009-ben kirobbant képviselői költségtérítési botrányról szól.[20][21]
2014 szeptemberében vendégszereplőként a Ki vagy, doki? egyik részében a Nottingham-i seriff alakját formálta meg.[22][23]
Az 1990-es Országos Diákszínjátszó Fesztiválon nyújtott Hamlet-alakítását a zsűri dicsérettel illette. Miller volt a társszerzője a MindGym nevű videójátéknak, amely BAFTA TV-díjat is kapott 1998-ban. Az Armstrong és Miller show egy BAFTA-díjat és egy BAFTA-jelölést, illetve egy British Comedy Awards-jelölést kapott.[24]
Miller 2004-ben házasodott össze Belinda Stewart-Wilson színésznővel, akivel egy közös gyermekük (Jackson, 2006) van. A pár 2011-ben elvált. 2011-ben született meg második fia, Harrison, akinek anyjával, Jessica Parker produkciós vezetővel 2013-ban házasodtak össze.[25][26][27]
Miller, tehetséges zenészként dobon és gitáron is játszik.
Csak egyetlen Jimmy Grimble létezik
There's Only One Jimmy Grimble
Tip of My Tongue
Én és a hercegem
The Prince & Me
Razzle Dazzle: A Journey Into Dance
Jeleneteit végül kivágták a filmből
What We Did on Our Holiday
Televíziós sorozat; 1 epizód
The Pall Bearer's Revue
Televíziós sorozat; 1 epizód
Televíziós sorozat; 1 epizód
Paul Merton: The Series
Televíziós sorozat; 6 epizód
Az ifjú Indiana Jones kalandjai
The Young Indiana Jones Chronicles
Televíziós sorozat; 1 epizód
Mr Don & Mr George
Televíziós sorozat; 1 epizód
Televíziós sorozat; 1 epizód
Look at the State We're In!
Televíziós sorozat; 1 epizód
The Jack Docherty Show
The Armstrong and Miller Show
Televíziós sorozat; 27 epizód
Az ifjú Indiana Jones: Vakmerő sivatag
The Adventures of Young Indiana Jones: Daredevils of the Desert
Dr. Terrible's House of Horrible
Televíziós sorozat; 1 epizód
Surrealissimo: The Scandalous Success of Salvador Dali
Televíziós sorozat; 2 epizód
Jeffrey Archer: The Truth
Miss Marple – Holttest a könyvtárszobában
Agatha Christie's Marple: The Body in the Library
Televíziós sorozat; 2 epizód
The Worst Week of My Life
Televíziós sorozat; 17 epizód
Televíziós sorozat; 10 epizód
Televíziós sorozat; 1 epizód
Armstrong és Miller show
The Armstrong and Miller Show
Televíziós sorozat; 19 epizód
Televíziós sorozat; 30 epizód
Televíziós sorozat; 18 epizód
Moving Wallpaper: The Mole
Televíziós sorozat; 2 epizód; nem szerepel a stáblistán
The Catherine Tate Show
Az elmúlt karácsonyok szelleme
Televíziós sorozat; 1 epizód
Televíziós sorozat; 1 epizód
Televíziós sorozat; 1 epizód
Televíziós sorozat; 17 epizód
Chief Acco / Berpetta
Televíziós sorozat; 1 epizód
Televíziós sorozat; 1 epizód
The Incredible Adventures of Professor Branestawm
Comic Relief: Monkey's Monumental Mission
Televíziós sorozat; 3 epizód
Televíziós sorozat; 1 epizód
Munkássága során egy elismerést és két jelölést kapott.[28]
Legjobb vígjáték műsor (megosztva: Alexander Armstrong, Jeremy Dyson, Mario Stylianides)
Armstrong és Miller show
Legjobb vígjáték műsor (megosztva: Alexander Armstrong, Caroline Norris, Dominic Brigstocke)
Armstrong és Miller show
Armstrong és Miller show
↑ Ben Miller. TV.com. [2011. június 29-i dátummal az eredetiből archiválva]. (Hozzáférés: 2015. március 16.) (angolul)
↑ a b Paton, Maureen (2009. július 19.). „Egy taxiban Ben Millerrel”. You – The Mail on Sunday, 49.. o.   (angolul)
↑ Ilyen sokat tudok: Ben Miller. The Observer, 2008. február 24. (Hozzáférés: 2015. március 16.) (angolul)
↑ Rachel Weisz pasija. Mail on Sunday, 2005. június 5. (Hozzáférés: 2015. március 16.) (angolul)
↑ a b Miller, Ben. It's Not Rocket Science (2012). ISBN 978-1847445018  (angolul)
↑ QI. 2009. február 20. (angolul)
↑ a b Ben elkápráztatja őket. news.com.au, 2007. március 4. (Hozzáférés: 2015. március 16.) (angolul)
↑ „Cambridge Footlights: Első lépések a humorszakma felé”, The Independent, 2009. január 28.  (angolul)
↑ Armstrong és Miller show. BBC Press Office, 2007. október 12. (Hozzáférés: 2015. március 16.) (angolul)
↑ Ben Miller életrajza. IMDb. (Hozzáférés: 2015. március 17.) (angolul)
↑ Ben Miller Twitter-bejegyzése a második műsorról. Twitter, 2009. szeptember 3. (Hozzáférés: 2015. március 16.) (angolul)
↑ Children's Hour with Armstrong and Miller. Episode guide. BBC Radio 4 Extra. (Hozzáférés: 2015. március 16.) (angolul)
↑ Coogan új filmje. BBC News, 2001. augusztus 10. (Hozzáférés: 2015. március 16.) (angolul)
↑ Toff Media. Comedy.co.uk. (Hozzáférés: 2015. március 17.) (angolul)
↑ PG Tips. Unilever. [2015. február 6-i dátummal az eredetiből archiválva]. (Hozzáférés: 2015. március 17.) (angolul)
↑ BBC One – Death in Paradise. BBC. (Hozzáférés: 2015. március 17.) (angolul)
↑ Halál a paradicsomban: harmadik évad megerősítve. Radio Times, 2013. február 12. [2013. február 19-i dátummal az eredetiből archiválva]. (Hozzáférés: 2015. március 17.) (angolul)
↑ Cole, Tom: Ben Millert Kris Marshall fogja felváltani. Radio Times, 2013. április 9. [2015. április 28-i dátummal az eredetiből archiválva]. (Hozzáférés: 2015. március 16.) (angolul)
↑ a b Skinitis, Alexia. „Ben Miller: A Halál a paradicsomban a legjobb televíziós munka”, 2014. január 14. (Hozzáférés ideje: 2015. március 17.)  (angolul)
↑ a b The Duck House: MPs' expenses satire heads for West End. BBC News, 2013. szeptember 16. (Hozzáférés: 2015. március 16.) (angolul)
↑ Király Helga: Botrány a képviselői költségtérítések miatt. Mi folyik a tekintélyes westminsteri falak mögött?. Angolosan.hu, 2009. június 22. [2015. április 2-i dátummal az eredetiből archiválva]. (Hozzáférés: 2015. március 17.) (magyarul)
↑ A 8. évad első négy epizódjáról. Doctor Who TV , 2014. augusztus 20. (Hozzáférés: 2015. március 17.) (angolul)
↑ Robot of Sherwood. Doctor Who . BBC One. (Hozzáférés: 2015. március 17.) (angolul)
↑ Grant, Olly. „Ben Miller interjú”, 2011. október 25. (Hozzáférés ideje: 2015. március 17.)  (angolul)
↑ Alexander Armstrong volt színésztársa tanúja. Yourlocalguardian.co.uk, 2013. szeptember 20. (Hozzáférés: 2015. március 17.) (angolul)
↑ Rees, Caroline. „Ben Miller: családi értékeim”, The Guardian, 2010. szeptember 11. (Hozzáférés ideje: 2015. március 16.)  (angolul)
↑ My Perfect Weekend: Ben Miller
↑ Díjai és elismerései. IMDb. (Hozzáférés: 2015. március 16.) (angolul)
Ben Miller életrajza Archiválva 2015. március 14-i dátummal a Wayback Machine-ben a TV.com-on (angolul)
Az Armstrong és Miller show hivatalos honlapja (angolul)
Ben Miller a PORT.hu-n (magyarul)
Ben Miller az Internetes Szinkronadatbázisban (magyarul)
Ben Miller az Internet Movie Database-ben (angolul)
Ben Miller a Rotten Tomatoeson (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ben_Miller&oldid=25109169”
Utoljára szerkesztve 2022. július 18., 15:45-kor
A lap utolsó módosítása: 2022. július 18., 15:45
A lap szövege CC BY-SA 3.0 alatt érhető el, ha nincs külön jelölve.